An Alre

An Alre zo ur gumun e Bro-Gwened, e Breizh, e departamant ar Mor-Bihan.

 Douaroniezh 
Emañ an Alre e penn un aber, Stêr an Alre, e-lec'h m'en em vesk dourioù al Loc'h gant dour sall ar mor. Bevennet eo gant Brec'h er gwalarn, Plunered er reter, ha Krac'h er mervent. Porzh Sant-Sten a oa ur porzh peskaeterien ha kenwerzh gwechall, ul lodenn eus An Alre eo bremañ, war ribl reter ar stêr.

 Anv 
Alrae, 1081 ; Alrae, 1099 ; Auray, 1129 ; Auraio, 1136 ; Auray, 1139 ; Alrae, 1139 ; Alraycum, 1187 ; Alraium, 1208 ; Elrayo, 1233 ; Elraii, 1241 ; Olraium, 1278 ; Elrayo, 1279 ; Auray, 1282 ; Aureio, 1291 ; Elray, Auray, Aurey, 1371 ; Auroy, 1371 ; Tenoualray, 1437 ; Alraii, Alrayo, 1453 ; Alrayo, 1516 ; Aulray, 1561; Auray, Alray, Auroy, 1636.

 Ardamezioù
Kozh
{|
|-
|60px
|
Gwezboellek (neuz all ː talbennanek) etre aour ha glazur.
Tiegezh An Alre (D'Auray)Pol Potier de Courcy..
|}
Bremañ
60pxEn gul e erminig tremenant, gwakoliet en erminoù ; e gab gwriet en glazur e deir flourdilizenn en aourCharles d'Hozier, Grand Armorial de France, 1696, levrennoù VIII (Bretagne, 1ère partie) & IX (Bretagne, 2ème partie); Froger & Pressensé ː Armorial des communes du Morbihan. 1999.
 Istor 
 Ar c'hastell 
 Savet e voe ur voudenn feodel gant ar Vretoned er . Ken abred ha 1082 e vez graet meneg eus « Castrum Alrea » e diellevr Kemperle. Diskaret e voe ar voudenn-se gant an Normaned. E 1201 e voe savet ur c'hastell dezhañ ramparzhioù en he lec'h gant Arzhur 1añ Breizh. Diskaret e voe e 1558 war urzh ar roue gall Herri IV.

 E 1364 e voe lakaet fin da vrezel hêrezh Breizh etre an tiegezhioù Moñforzh ha Bleiz gant Emgann an Alre. Lazhet e voe Charlez Bleiz eno ha tapet e voe Beltram Gwesklin da brizoniad. Savet e voe ul leandi gant Yann Moñforzh war lec'h an dachenn emgann.

 Trede porzh Breizh e oa an Alre e 1631 war-lerc'h Kemperle hag an Henbont.

 D'ar 4 a viz Kerzu 1776, e penn-kentañ Brezel dieubidigezh ar Stadoù Unanet, e tilestras Benjamin Franklin en Alre, deuet ma oa da c'houlenn sikour Frañs gant Loeiz XVI.
 Dispac'h Gall  
 D'an 9 Thermidor An III (Lun 27 Gouere 1795) e oa savet en Alre ul lez-varn-vrezel evit barn prizonidi tapet e-kerzh dilestradeg ar roueelourien e Kiberen. An darn vrasañ anezhe a voe kondaonet d'ar marv ha fuzuilhet, an ao. de Sombreuil, o jeneral, da gentañ. Digarget evoe al lez-varn-se d'ar 27 er memes miz (Gwener 14 Eost 1795) gant ar jeneral Lemoine hag a ginnigas kas ar brizonidi da Borzh-Loeiz kent bezañ forbannet.
Melestradurezh : krouet e voe kumun an Alre e 1790Robert Bouvier, Bernard Le Montagner, Alain Revoy ha Dominique Reynaud, Histoire de la Poste dans le Morbihan, Embannadurioù Liv'Editions, ar Faoued, 2006, pajenn 186. Gant al lezenn eus an 23 a viz Eost 1790 e voe lakaet an Alre da benn ur c'hanton, hini an Alre, ha da benn un distrig, Distrig an AlreJean-Louis Debauve, La Justice révolutionnaire dans le Morbihan, e ti an aozer, Pariz, 1965, pajenn 36, nav c'hanton ennañ : an Alre, Porzh-Lae, Kiberen, Landevant, Lokmaria-Kaer, Mendon, Pleñver, Pleuwigner ha Plunered. Gant Bonreizh Bloaz III (22 a viz Eost 1795) e voe lamet an distrigoù ha bodet e veze kuzulioù-kanton (ne chome tamm emrenerezh ebet gant kumunioù ar c'hanton)Jean-Louis Debauve, La Justice révolutionnaire dans le Morbihan, e ti an aozer, Pariz, 1965, pajenn 187. Brasaet e voe Kanton an Alre e 1801 gant lezenn an 8 pluviôse an IX (28 a viz Genver 1801)Cassini - EHESS - An Alre - Fichenn ar gumun, dezhi an titl loi portant réduction du nombre de justices de paix. Lakaet e oa bet en Arondisamant an Oriant krouet e 1800.

 Tizhet eo an Alre gant an hent-houarn e 1862Lec'hienn ar gumun.

 Brezel-bed kentañ 
 Mervel a reas 226 milour eus an Alre, eleze 3,17 % ag ar boblañs hervez an niveradeg bet graet e 1911, evit Bro-C'hall, 43 e 1914, 56 e 1915, 50 e 1916, 26 e 1917, 44 e 1918 ha 4 e 1919, goude arsav-brezel an 11 a viz Du 1918Pennad-kaoz e "Dimanche Ouest-France", 12 a viz Kerzu 2010.
 Eil Brezel-bed 
 Fauchie, kentañ eil-maer ar gumun, a voe digarget d'an 28 a viz Kerzu 1941 evit bout bet savet a-enep d'ar gouarnamantAnnik Le Guen, Le Morbihan sous le Gouvernement de Vichy, Miz Kerzu 1993,
 d'ar 27 a viz Gouere 1944 e kouezhas un nijerez (Spitfire Vb marilhet AD470 ha kodet LA-?) eus aerlu ar Rouantelezh-Unanet (Royal Air Force) en Alre ; mervel a reas he nijour ha douaret e voe e GwidelPertes RAF Morbihan.
 Dezougen 

 War al linenn hent-houarn Landerne Savenneg emañ An Alre.

 Emdroadur ar boblañs abaoe 1962 

 Monumantoù ha traoù heverk 
 Savadurioù katolik 

 Iliz katolik Sant Weltaz, 1636.

 Iliz katolik Sant Sten.
 Tiez kozh 

 Tiez kozh prenn e kêr uhel.
 Karter Sant Sten 

 Porzh kozh Sant-Sten, porzh eus ar Grennamzer ha kêr gozh gant e-leizh a dier-prenn kozh.
 Pont maen kozh a-us d'al Loc'h.
 Jorj Kadoudal 

 Maner-familh ha Mozoleon Kadoudal e Kerleano e-lec'h ma vez miret relegoù Jorj Kadoudal.

 Brezelioù an XXvet kantved 
 Monumant ar re varv e Leurgêr ar Marichal Leclerc, luc’hskeudenn ha kartenn-bostMemorial Genweb. Dioueliet e voe d’an 11 a viz Du 1925Université de Lille.
 Monumant ar re varv (1914-1918) en iliz katolik Sant Weltaz , luc’hskeudennoùMemorial Genweb.
 Plakennoù ar re varv (1914-1918) en iliz katolik Sant Sten, luc’hskeudennoùMemorial Genweb.
 Tud 
Tud bet ganet eno
 1771 : Jorj Kadoudal, chouan.
 1817 : Joseph-Marie Bourdy, troour brezhonek.
 1857 : Arthur de Salins, jeneral ha penn-skout.
 1914 : Pierre Cogan, marc'hhouarnour.
 1957 : Roland Becker, soner.
Tud bet marvet eno
 Charlez Bleaz, bet lazhet en Emgann an Alre e 1364.
 Loeiz Herrieu, skrivagner brezhonek, d'an 22 a viz Mae 1953.
 Jean Markale, skrivagner, 1928-2008.
 Pierre Cogan, marc'hhouarnour, 1914-2013.
Ardamezeg ar familhoù
60pxJean Aoustin
Kabiten an Alre e 1396 (PPC).60pxGeoffroi de Malestroit
Kabiten an Alre, marvet dibennet e Pariz e 1344.

 Brezhoneg 
Deskadurezh
 Abaoe 1999 ez eus ur skol Diwan en Alre. 
 E distro-skol 2024 e oa 167 skoliad enskrivet e Diwan hag er skolioù divyezhek (10,7 % eus skolidi ar gumun evit a sell ouzh ar c'hentañ derez)Distro-skol ar c’helenn divyezhek e 2019
 Kelenn d'an oadourien
 Ouzhpenn ugent vloaz 'zo e vez graet war-dro ar brezhoneg (kentelioù noz, filajoù,...) gant Kerlenn Sten Kidna.
Ya d'ar brezhoneg
 D'ar 15 a viz Gwengolo 2015 e oa bet votet ar garta Ya d'ar brezhoneg gant kuzul-kêr ar gumun. Al live 1 oa bet roet d'ar gummun.

 Melestradurezh 
En em ouestlet he deus kêr An Alre en ul leviadurezh evit an diorren padus.

 Gevelliñ 
, e Bavaria
, e Bro-Lemojez

Sport
6 a viz Gouere 2008 : eil tennad-hent Tro Bro-C'hall etre an Alre ha Sant-Brieg ; trec'h eo Thor Hushovd ().

 Levrlennadur 
 Froger Michel & Pressensé Michel ː Armorial des communes du Morbihan. 1999. ISBN 2-908289-10-5
 de la Gournerie Eugène ː Les Débris de Quiberon. Souvenirs du désastre de 1795, suivi de la liste des victimes''. Librairie catholique Libaros. Nantes. 1875. https://gallica.bnf.fr/ark:/12148/bpt6k204262x/f1.image
 Pol Potier de Courcy : Nobiliaire et armorial de Bretagne
 Liammoù diavaez 
 porzh Sant-Sten
 Lec'hienn ar gumun
 Kerlenn Sten Kidna
 Daveoù ha notennoù 

Rummad:Kumunioù ar Mor-Bihan
Rummad:Kumunioù bet krouet er Mor-Bihan e 1790
Rummad:Pennlec'hioù distrigoù Breizh
Rummad:Nijerezioù ar C'hommonwealth aet d'ar strad e Breizh e-pad an Eil brezel-bed
Rummad:An Alre